Document ID: 32002R0786

32002R0786
L 127/3
SLUŽBENI LIST EUROPSKE UNIJE
13.05.2002.
UREDBA KOMISIJE (EZ) br. 786/2002
od 13. svibnja 2002.
o izmjeni Uredbe Vijeća (EZ) br. 747/2001 u pogledu carinskih kvota Zajednice i referentnih količina za određene poljoprivredne proizvode podrijetlom iz Jordana
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (1), a posebno njezin članak 5.,
budući da:
(1)
U Euro-mediteranskim sporazumima o pridruživanju između Europskih zajednica i država članica, s jedne strane, i Hašemitske Kraljevine Jordana, s druge strane (2), dalje u tekstu „Sporazum”, carinske koncesije su u okviru carinskih kvota Zajednice odobrene za uvoz u Zajednicu određenih poljoprivrednih proizvoda podrijetlom iz Jordana.
(2)
Za određene krastavce i dinje za koje se carinske koncesije na temelju Dodatnog protokola uz Sporazum o suradnji između Europske ekonomske zajednice i Hašemitske Kraljevine Jordana, odobrenog Odlukom Vijeća 87/512/EEZ (3), primjenjuju unutar referentne količine, Sporazum osigurava izuzeće carina za neograničene količine pri uvozu u Zajednicu.
(3)
Za provedbu carinskih koncesija predviđenih u Sporazumu potrebno je zamijeniti popis poljoprivrednih proizvoda na koje se carinske kvote primjenjuju i izbrisati referentne količine za određene krastavce i dinje.
(4)
Sukladno Sporazumu, količine carinskih kvota za neke proizvode trebaju biti povećane od stupanja na snagu tog Sporazuma za četiri jednaka godišnja obroka, tako da svaki pojedini obrok odgovara iznosu od 3 % temeljnih količina navedenih u Sporazumu.
(5)
Uredbu (EZ) br. 747/2001 stoga treba na odgovarajući način izmijeniti.
(6)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog V. Uredbi (EZ) br. 747/2001 zamjenjuje se tekstom utvrđenim u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se s učinkom od 1. svibnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. svibnja 2002.

Labels: 3
18
6